Camilla Sletten og hendes søn er blandt de mange som kommer i musikalsk legestue i Sankt Markus kirke i Aalborg. - Jeg synes først og fremmest mine børn får rigtig meget ud af det, siger hun. Det er hun ikke ene om. I dag går hver fjerde baby til salmesang. Musikalsk legestue er bare en af de ting kirkerne lokker med. Og de prøver at appellere til så mange som muligt. - Jeg prøver at lave det sådan at man ikke føler sig overrumplet, men at der kan være plads til både dem der tror meget og dem der tror lidt, siger Malene Højbjerg Tarp, der er Kirke- og kulturmedarbejder ved Sankt Markus Kirke i Aalborg. Se hele historien i klippet ovenfor.

Opsummering:
Det nytter ikke noget bare at lokke med højmesse om søndagen, for at få folk i kirke. Slet ikke hvis man vil have fat i småbørnsfamilierne. Derfor lokker flere nordjyske kirker nu med musikalsk legestue for de helt små.